stanford-oval/wikipedia huggingface dataset:
טרייסי קולדוול דייסון

| --- | --- |

קולדוול-דייסון, 2007
 לידה:  14 באוגוסט 1969 (בת 55) ארקדיה, קליפורניה, ארצות הברית 
 מידע כללי
 בשירות:  אסטרונאוטית בשירות NASAארצות הברית
 לאום:  ארצות הברית ארצות הברית
 השכלה:  אוניברסיטת מדינת קליפורניה בפולרטון  אוניברסיטת קליפורניה בדייוויס  אוניברסיטת המדינה של קליפורניה 
 תקופת השירות:  1998–הווה (כ־27 שנים)
 זמן שהייה בחלל:  373 ימים 18 שעות ו-36 דקות
 מספר פעילות חוץ-רכבית:  4
 זמן שהייה בפעילות חוץ-רכבית:  23 שעות ו-20 דקות
 עיסוק נוכחי:  כימיה פיזיקלית
 ביוגרפיה בנאס"א:  טרייסי קולדוול דייסון באתר נאס"א (באנגלית)
 משימות
 STS-118, סויוז TMA-18, משלחת מס' 23 ומס' 24 לתחנת החלל הבין-לאומית (ל-ISS); סויוז MS-25משלחת מס' 70 ומס' 71 לתחנת החלל הבין-לאומית
  
 עיטורים
 מדליה על הישגים בכיבוש החלל 
 
טרייסי אלן קולדוול דייסון (באנגלית: Tracy Ellen Caldwell-Dyson; נולדה ב-14 באוגוסט 1969) היא כימאית ואסטרונאטית אמריקאית. שהשתתפה בשלוש טיסות נאס"א לחלל, וביצעה 3 הליכות חלל.
ביוגרפיה

נולדה בשם טרייסי אלן קולדוול (Tracy Ellen Caldwell) בארקדיה, קליפורניה שבארצות הברית. בתחילת שנות ה-80, עברה עם משפחתה עברה בשל עבודתו של אביה כחשמלאי להתגורר בביומונט, קליפורניה, בה התחנכה בחטיבת הביניים. לה תואר ראשון בכימיה מאוניברסיטת המדינה של קליפורניה בפולרטון (אנ') (CSUF). ותואר שני ודוקטורט בכימיה פיזיקלית מאוניברסיטת קליפורניה בדייוויס (1997). באותה שנה החלה פוסט-דוקטורט בתחום כימיה אטמוספירית, באוניברסיטת קליפורניה באירוויין. אולם היא הפסיקה עם קבלתה לנאס"א.
ביוגרפיה > חיים אישיים

נשואה לטייס הצי האמריקאי ג'ורג' דייסון.
קריירה > בנאס"א

קולדוול דייסון התקבלה לתוכנית האסטרונאוטים של נאס"א ב-1998, והחלה את אימוניה באותה שנה. בסוף האימונים הוצבה כמומחית משימה (Mission specialist). בשנים הבאות מלאה תפקידים שונים בתוכניות החלל של נאס"א.
טיסתה הראשונה לחלל הייתה ב-8 באוגוסט 2007 בטיסה STS-118 של מעבורת החלל אנדוור, בטיסה זו שימשה כמומחית משימה מס' 1.
בשנת 2010 צורפה למשלחת מס' 23 ולמשלחת מס' 24 לתחנת החלל הבינלאומית (ISS), שם שהתה 176 ימים. אל התחנה המריאה מקוסמודרום בייקונור ב-4 באפריל בחללית הרוסית סויוז TMA-18, שגם החזירה אותה ב-25 בספטמבר. במשלחת 23 שימשה קולדוול כמומחית משימה ובמשלחת 24 שימשה כמהנדסת טיסה (Flight Engineer). כמהנדסת טיסה ביצעה 3 הליכות חלל ב-7, ב-11, וב-16 באוגוסט 2010. המשך הכולל של הליכות החלל היה 22 שעות ו-49 דקות.
בשנת 2024 שוגרה לתחנת החלל הבינלאומית במסגרת משימת סויוז MS-25. לאחר חיבור לתחנת החלל היא הצטרפה למשלחת מס' 70 בפיקוד אולג קונוננקו. במהלך שהות היא החלה בפעילות חוץ רכבית שהוספקה אחרי 31 דקות עקב דליפה בחליפת החלל. היא חזרה לכדור הארץ ב-23 בספטמבר אחרי שהייה של שישה חודשים בחלל.
פרסים ואותות כבוד

דוקטור לשם כבוד מאוניברסיטת המדינה של קליפורניה בפולרטון (אנ') (CSUF).
הערות שוליים

↑  "Soyuz TMA-18 Descent Module Landing Photos".
קצבת שירותים מיוחדים

קצבת שירותים מיוחדים היא קצבה שמשלם המוסד לביטוח לאומי לאנשים עם מוגבלות מגיל 18 ואילך, הזקוקים לעזרה רבה בפעולות היומיום (לבישה, אכילה, רחצה, ניידות בבית ושליטה על הפרשות), או שהם זקוקים להשגחה מתמדת למניעת סכנת חיים לעצמם או לאחרים.
הקצבה משולמת במסגרת ענף נכות כללית של המוסד לביטוח לאומי, בהתאם לסעיף 206 לחוק הביטוח הלאומי ולתקנות שהותקנו מכוחו.
תנאי הזכאות

התנאי הבסיסי לזכאות לקצבה הוא הזדקקות לעזרה רבה בפעולות היומיום (לבישה, אכילה, רחצה, ניידות בבית ושליטה על הפרשות), או הזדקקות להשגחה מתמדת למניעת סכנת חיים למבקש הקצבה או לאחרים.
תנאי נוסף לזכאות לקצבה הוא קבלת קצבת נכות כללית וקביעת נכות רפואית בשיעור 40% לפחות (בתביעה שהוגשה לפני שנת 2022 נדרשו 60% לפחות). מי שאינו מקבל קצבת נכות כללית, זכאי לקצבת שירותים מיוחדים, אם נקבעה לו נכות רפואית בשיעור 75% ומתקיימים בו שני התנאים הבאים:
הוא אינו מקבל קצבה מיוחדת לנפגעי עבודה מהמוסד לביטוח לאומי או תשלום עבור טיפול אישי או עזרה בבית על-פי חוק.
הכנסתו החודשית מעבודה אינה עולה על 52,755 ש"ח (בשנת 2022).
תנאי נוסף: האדם אינו מקבל הטבות במסגרת גמלת ניידות, אלא אם הוא זכאי לקצבה לשירותים מיוחדים בשיעור של 100% לפחות, או שוועדה רפואית של משרד הבריאות קבעה לו מוגבלות בניידות בשיעור של 100% או שהוא זקוק לכיסא גלגלים ומשתמש בו או שהוא מרותק למיטה. בעל רכב זכאי לקצבה רק אם נקבעה לו מוגבלות בניידות בשיעור של 100% לפחות.
מי שהיה זכאי לקצבה קודם שהגיע לגיל פרישה ימשיך לקבל אותה גם לאחר מכן (כל עוד מתקיימים תנאי הזכאות). את התביעה לקצבה ניתן להגיש עד חצי שנה אחרי גיל הפרישה, אך הזכאות לקצבה תינתן רק אם רופא המוסד קבע שהיו זכאים לה בתקופה שלפני גיל הפרישה.
זכאים נוספים לקצבה:
מי שמקבל טיפול בדיאליזה פעמיים בשבוע לפחות.
מי שעבר השתלת איברים (כליה, לב, לבלב, ריאה, כבד) - הזכאות היא למשך חצי שנה מיום ההשתלה.
מי שעבר השתלת מח עצם - בהשתלה מתורם זר הזכאות היא למשך חצי שנה מיום ההשתלה, ובהשתלה עצמית הזכאות היא לשלושה חודשים מיום ההשתלה.
חולה אונקולוגי המקבל טיפול מתוך רשימת הטיפולים שקבע המוסד לביטוח לאומי.
עולה חדש בשנה הראשונה לעלייתו זכאי לקצבה בתנאים קלים מאלה המנויים לעיל. מהשנה השנייה ואילך דינו כדין כל תושב ישראל.
מי ששוהה במוסד שניתנים בו שירותי רפואה, סיעוד או שיקום אינו זכאי לקצבה.
גובה הקצבה

גובה הקצבה בשנת 2022 הוא:
מי שזקוק לעזרה רבה בעשיית רוב פעולות היומיום ברוב שעות היממה זכא לקצבה בשיעור של 50%, בסך 1,527 ש"ח.
לקצבה בשיעור 112%, בסך 3,534 ש"ח, זכאים:
מי שזקוק לעזרה רבה בעשיית כל פעולות היומיום ברוב שעות היממה.
מי שזקוקים להשגחה מתמדת.
לקצבה בשיעור 188%, בסך 5,641 ש"ח, זכאים:
מי שתלוי לחלוטין באדם אחר בעשיית כל פעולות היום יום בכל שעות היממה.
מי שזקוק לעזרה רבה בעשיית כל פעולות היום יום ברוב שעות היממה וזקוק להשגחה מתמדת.
בינואר 2022 נוספה קצבה בשיעור 235%, בסך 7,168 ש"ח, שזכאים לה:
מי שתלוי לחלוטין באדם אחר במידה רבה במיוחד בביצוע כל פעולות היומיום בכל שעות היממה.
מי שזקוק לעזרה רבה במיוחד בביצוע כל פעולות היומיום בכל שעות היממה וזקוק להשגחה מתמדת.
תוספות:
מקבל קצבה בשיעור 188% לפחות שזקוק למכונת הנשמה בכל שעות היממה זכאי לתוספת בסך 8,462 ש"ח.
החל מיולי 2021 מי שעונה על כל התנאים הבאים זכאי לתוספת לקצבה בסכום של 5,641 ש"ח:
הוא מקבל קצבת שירותים מיוחדים בשיעור 188% לפחות.
הוא זקוק לשני מטפלים בשל מצבו הרפואי ותלותו בזולת, לדעת רופא המוסד לביטוח לאומי.
יש לו שני היתרים להעסקת עובד זר בסיעוד.
הוא מעסיק בפועל שני עובדים זרים, או עובד זר ועובד ישראלי במשרה מלאה שאינו בן משפחה.
הוא אינו זכאי לתוספת למונשם.
החל מאוקטובר 2021 מקבל קצבת שירותים מיוחדים שיש לו ילד עד גיל 3 זכאי לתוספת בסך 954 ש"ח או לתוספת בסך 1,908 כאשר יש שני ילדים או יותר.
הערות שוליים

↑   תקנות הביטוח הלאומי (ביטוח נכות) (מתן שירותים מיוחדים), התשל״ט–1978, ספר החוקים הפתוח, באתר ויקיטקסט
↑  קביעת זכאות בשיעור 50% ללא נוכחות לחולים אונקולוגיים, באתר המוסד לביטוח לאומי
↑  קצבת שירותים מיוחדים וקצבת נכות לעולים, באתר כל זכות
↑  תוספת לקצבת שירותים מיוחדים עבור מונשם במכונת הנשמה, באתר כל זכות
Love (אלבום של עופר ניסים)

Love (בעברית: אַהֲבָה) הוא אלבום אולפן של המפיק המוזיקלי הישראלי עופר ניסים. הוא יצא לאור ב-12 בדצמבר 2017 בהוצאת חברת התקליטים עופר ניסים מיוזיק. לאחר שבע שנים בהן לא הוציא אלבום, הוציא ניסים אלבום כפול עם עשרים-וארבע רצועות – הוא הופץ על גבי שני תקליטורים בסך הכול.
האלבום נחשב לאבן דרך בקריירה המוזיקלית של ניסים, היות שהוא כלל שירים חדשים בהם השתתפו מגוון רחב של מוזיקאים, כדוגמת רבקה זהר, JHUD, זאק אדם, מאיה סימנטוב, איוונה לולה, בילי ריי מרטין, דברה קוקס, מיטל דה רזון, ריטה, מדונה, אילן פלד, לארה פביאן ואניה בוקשטיין.
רקע והצלחה

בשנת 2016 חזרו עופר ניסים ודנה אינטרנשיונל לשתף פעולה בשיר "We Can Make It" שזכה להצלחה בין-לאומית ודורג במקום הארבעה-עשר במצעד שירי הדאנס קלאב – זהו אחד מהשירים הישראליים הבודדים בהיסטוריה שדורגו בעשרים העליונים. הוא שהה במצעד במשך עשרה שבועות בסך הכול. "IIn'est Pas Comme Hier" ("לא כמו אתמול") הוא שיר שנכתב והוקלט על ידי רבקה זהר, המאופיין בהפקה אלקטרונית. בין היתר, הושק הלהיט "רוקדת" אותו הקליטה אניה בוקשטיין.
באלבום נכלל "Everybody Needs a Man" שהוקלט על ידי הזמרת-יוצרת מאיה סימנטוב והפך לאחד משירי הלהט"ב הפופולריים ביותר בישראל והוא מבוצע במצעדי הגאווה המתקיימים במדינה מדי שנה. חידוש לשירה של דיאנה רוס "Ain't No Mountain" הוקלט גם הוא על ידי הביצ'ז (מירי פסקל, הראל סקעת, סימנטוב וקרן מור).
ביקורת

Love זכה לביקורות חיוביות מטעם מבקרי המוזיקה. במעריב נכתב ”חלוץ מוזיקת הדאנס בישראל, המגה די-ג'יי עופר ניסים, עושה נס מוזיקלי של ממש בחג החנוכה ומשחרר אלבום כפול חדש ומסקרן, LOVE, קרוב לעשור מאז אלבומו הקודם”. גם ב-ynet פורסמה כתבה בה עסקו בשירי האלבום כאחת מתחנות הדרך בקריירה של ניסים.
רשימת רצועות

| Love — תקליטור 1> מס' | Love — תקליטור 1> שם | Love — תקליטור 1> משך | Love — תקליטור 1>  | Love — תקליטור 1>  | Love — תקליטור 1>  | Love — תקליטור 1>  | Love — תקליטור 1>  | Love — תקליטור 1>  | Love — תקליטור 1>  |
| --- | --- | --- | --- | --- | --- | --- | --- | --- | --- |
| 1. | IIn'est Pas Comme Hier (Offer Nissim Remix) (רבקה זהר)   | 6:20 |  |  |  |  |  |  |  |
| 2. | Prayers for This World (Offer Nissim Remix) (JHUD)   | 4:22 |  |  |  |  |  |  |  |
| 3. | You Need My Love (בהשתתפות זאק אדם)   | 5:13 |  |  |  |  |  |  |  |
| 4. | Completely Yourself  | 5:30 |  |  |  |  |  |  |  |
| 5. | Let Me Live (בהשתתפות מאיה סימנטוב)   | 5:15 |  |  |  |  |  |  |  |
| 6. | Don't You Hide (L.I.B.) (Offer Nissim Remix) (איוונה לולה בהשתתפות AC & Get-Far)   | 7:29 |  |  |  |  |  |  |  |
| 7. | Cryptic Love (Offer Nissim Remix) (דה טראש מרמיידס)   | 5:56 |  |  |  |  |  |  |  |
| 8. | The Glittering Gutter (Offer Nissim Remix) (בילי ריי מרטין)   | 5:33 |  |  |  |  |  |  |  |
| 9. | My Air (בהשתתפות דברה קוקס)   | 6:39 |  |  |  |  |  |  |  |
| 10. | I Turn to You (בהשתתפות מיטל דה רזון)   | 5:13 |  |  |  |  |  |  |  |
| 11. | Alai (בהשתתפות ריטה)   | 4:33 |  |  |  |  |  |  |  |
| משך כולל: | משך כולל: | 60:03 |  |  |  |  |  |  |  |
| Love — תקליטור 2> מס' | Love — תקליטור 2> שם | Love — תקליטור 2> משך | Love — תקליטור 2>  | Love — תקליטור 2>  | Love — תקליטור 2>  | Love — תקליטור 2>  | Love — תקליטור 2>  | Love — תקליטור 2>  | Love — תקליטור 2>  |
| --- | --- | --- | --- | --- | --- | --- | --- | --- | --- |
| 1. | Living for Love (Offer Nissim Living for Drama Mix) (מדונה)   | 5:46 |  |  |  |  |  |  |  |
| 2. | Africa  | 5:12 |  |  |  |  |  |  |  |
| 3. | Cheating Love (בהשתתפות מאיה סימנטוב)   | 4:45 |  |  |  |  |  |  |  |
| 4. | Apricus (בהשתתפות אילן פלד)   | 5:22 |  |  |  |  |  |  |  |
| 5. | Haw Haw (בהשתתפות אילן פלד)   | 5:41 |  |  |  |  |  |  |  |
| 6. | This Is for My Girls (Offer Nissim Remix) (מישל אובמה ואול-סטאר גירל פאוור אנת'ם)   | 6:00 |  |  |  |  |  |  |  |
| 7. | I Wanna Be with You (בהשתתפות קים וו.)   | 4:01 |  |  |  |  |  |  |  |
| 8. | Ain't No Mountain (בהשתתפות הביצ'ז)   | 4:38 |  |  |  |  |  |  |  |
| 9. | Ain't No Friend of Mine (Offer Nissim Remix) (ואלי)   | 5:58 |  |  |  |  |  |  |  |
| 10. | Growing Wings (Offer Nissim Remix) (לארה פביאן)   | 6:19 |  |  |  |  |  |  |  |
| 11. | We Can Make It (בהשתתפות דנה אינטרנשיונל)   | 4:29 |  |  |  |  |  |  |  |
| 12. | Everybody Needs a Man (בהשתתפות מאיה סימנטוב)   | 3:00 |  |  |  |  |  |  |  |
| 13. | Rokedet (בהשתתפות אניה בוקשטיין)   | 4:17 |  |  |  |  |  |  |  |
| 14. | Gotta Be Cool (בהשתתפות סיילו)   | 3:30 |  |  |  |  |  |  |  |
| משך כולל: | משך כולל: | 61:12 |  |  |  |  |  |  |  |
נדיה קוצ'ר

| --- | --- |

נדיה קוצ'ר בהצגה "בוגד", מאת בעז גאון וניר ארז, בבימויו של ארז, תיאטרון באר שבע
 לידה:  19 באוקטובר 1976 (בת 48) מוסקבה, ברה"מ 
 מדינה:  ישראל 
 מקום לימודים:  סטודיו למשחק ניסן נתיב 
 מספר צאצאים:  2 
 פרופיל ב-IMDb
 
נדיה קוצ'ר ולהקת "קרימינל פרוג'קט" בהופעה בלבונטין 7 תל אביב
להקת ג'וריתמיקס, משמאל לימין: נדיה קוצ'ר, אושרי קרפל ואיליה דמיטרייב
נדיה קוצ'ר (נולדה ב-19 באוקטובר 1976) היא זמרת ושחקנית ישראלית.
ביוגרפיה

נדיה קוצ'ר נולדה וגדלה במוסקבה, היא עלתה לישראל עם משפחתה בהיותה בת 15. אביה, יפים קוצ'ר, במאי תיאטרון. אמה, טטיאנה זבודניקוב, הייתה שחקנית ברוסיה. לנדיה אח אחד, המוזיקאי והמלחין אנטון קוצ'ר.
קריירה > קריירת משחק

קוצ'ר למדה בסטודיו למשחק ניסן נתיב בירושלים (2000-1997); במהלך לימודיה זכתה במלגת קרן שרת אמריקה ישראל (1998). במסגרת הסטודיו השתתפה בהצגות "בשפל", "נעורי ורדה'לה", "הרופא הטוב", "זרים ואחרים", "שד היער" ו"יתוש בראש". לאחר סיום הלימודים עבדה בתיאטרון חיפה, בו שיחקה עד לשנת 2007.
ההצגה הראשונה בה שיחקה בתיאטרון חיפה הייתה "נשף מסכות" ב-2001, פרי עטו של יהושע סובול, בבימויו של אבי מלכה, קוצ'ר גילמה את דמותה של לאדה.
בשנת 2003 שיחקה ב"מחזה חלום", מאת אוגוסט סטרינדברג, שהוצג בתיאטרון המעבדה, בבימויה של יעל קרמסקי. קוצ'ר שיחקה את אגנס בת האלים, בת האלה אינדרה שיורדת לעולמנו ורוצה להיות בת אנוש. בשנת 2002 שיחקה את דמותה של אלה בהצגה "תופרות", אותו כתבה אלישבע גרינבאום, בבימוי עודד קוטלר. ב-2004 שיחקה בהצגה "יעקב השקרן", מאת נוריאל טוביאס ובבימוי אילן תורן, בתפקיד רוזה. ב-2006 הופיעה ב"גיבורים בעל כורחם" ובעוד תפקידים בהצגות של תיאטרון חיפה.
ב-2004 השתתפה קוצ'ר בהצגה "ריקוד לבן" מאת רועי חן, בבימוי סבטלנה ליפשיץ וסהר עזימי, שהציגה בפסטיבלי עכו ובת-ים. ההצגה מגוללת את זכרונותיו של אדם שחוזר לעיר הולדתו וכל זכרונותיו שחו בים. קוצ'ר שיחקה את אהובתו וזמרת ששרה את הזכרונות (אותם הלחין דידי ארז), ברקע נישא קולו המוקלט של רועי חן. ההצגה הוצגה בתוך הים ושחיינים הזיזו את התפאורות שעיצבה סבטלנה ליפשיץ.
בשנים 2011–2012 שיחקה קוצ'ר בהצגה "בוגד" בתיאטרון באר שבע, עיבוד אקטואלי של בעז גאון וניר ארז להצגה "אויב העם" של איבסן.
ב-2018 שיחקה במחזה "רדיו פליי" במסגרת קבוצת התיאטרון "גלריה תיאטרון החנות".
ב-2021 שיחקה בדרמה הקומית "מותק בול באמצע", בערוץ "כאן 11".
קריירה > קריירה מוזיקלית

משנת 2004 נדיה קוצ'ר מופיעה עם להקת DooLee, של אחיה אנטון. הקליטה שיר עם הרכב ההיפ הופ Sadyle, לאלבום "תרוויח".
ב-2007 החליטה נדיה קוצ'ר להתמקד במוזיקה והקימה את להקת "קרימינל פרוג'קט" ביחד עם אחיה אנטון קוצ'ר (גיטרה), בוריס מרצינובסקי (אקורדיון), סתו בן שחר (תופים) וטל קוהן (בס). הם מבצעים שירי נשים מהעולם התחתון ושירי רחוב. בתחילה התמקדו בשירים ברוסית ואחר-כך לקחו שירים עבריים, כמו של אלתרמן והמשיכו עם עיבודים משלהם. כל השירים עוסקים באותו נושא: נשיות בעייתית וגורל אכזר. שיר בביצועם "הפרוצה החלוצה" יצא לאור ב-2011 כחלק מעיבודים לשירי סשה ארגוב במסגרת הדיסק "מסע אספלט", בהפקה של טלי פולק ורדיו FM 106.
בשנים 2009–2014 קוצ'ר שימשה כסולנית ההרכב ג'וריתמיקס השר ביידיש בסגנון איטלו-דיסקו, בנוסף חברים בהרכב: אושרי קרפל, איליה דימיטרייב וולדימיר לומברג בהפקה מוזיקלית..
ב-2012 יצא בחברת התקליטים הגרמנית "Essay Recordings" האלבום הראשון של הלהקה - "Serving The Chosen".
היא שרה במופע של מוזיקה בלקנית-צוענית, בו מנגנים חן צימבליסטה, אמיל אייבינדר וולדימיר פרידמן.
חיים אישיים

נדיה קוצ'ר נשואה לאיליה טרונוב, הידוע בשם הבמה DJ קלאצ'יק ולהם שני ילדים.
פרסים

פרס קיפוד הזהב, שחקנית השנה לשנת 2018, על תפקידה במחזה "רדיו פליי".
תפקידים > תיאטראות ופסטיבלים שונים

| שנה | הצגה | תפקיד | תיאטרון/פסטיבל | מחזאי | במאי |
| --- | --- | --- | --- | --- | --- |
| 2003 | מחזה חלום | אגנס בת האלים | תיאטרון המעבדה | אוגוסט סטרינדברג | יעל קרמסקי |
| 2004 | ריקוד לבן |  | פסטיבל עכו ופסטיבל בת-ים | רועי חן | סבטלנה ליפשיץ וסהר עזימי |
| 2005 | היום נחיה | זונה רוסיה | פסטיבל תיאטרון קצר בצוותא | ענבל לורי | יגיל אלירז |
| 2007 | איגור ומסע העגורים |  | תיאטרון הנפש | עיבוד של ביאטריס הל | גיל צרנוביץ |
| 2010 | המזוודה של חנה |  | תיאטרון הנפש | מאת אמיל שר, על-פי ספרה של קארן לוין | הווארד ריפ |
| 2011 | בוגד | קתי דואני | תיאטרון באר שבע | בעז גאון וניר ארז בעיבוד למחזה "אויב העם" של איבסן | ניר ארז |
תפקידים > הצגות בתיאטרון חיפה

| שנה | הצגה | תפקיד | מחזאי | במאי |
| --- | --- | --- | --- | --- |
| 2014 | מסע הדוד מקס |  | רן בכור ועדו קרן על פי חנוך לוין | רן בכור |
| 2012 | איש חסיד היה |  | דן אלמגור | איציק ויינגרטן |
| 2012 | משהו למות בשבילו, עיבוד למחזה "המתאבד" מאת ניקולאי ארדמן |  | מוירה בופיני | עירד רובינשטיין |
| 2006 | גיבורים בעל כורחם |  | עדי שגב ועדי עוז | סיני פתר |
| 2004 | יעקב השקרן | רוזה | נוריאל טוביאס | אילן תורן |
| 2004 | הילדה שאני אוהב |  | חגית רכבי ניקוליבסקי | חגית רכבי ניקוליבסקי |
| 2004 | רובין הוד |  | חמוטל בן זאב | נורמן עיסא |
| 2003 | אילוף הסוררת | אלמנה | ויליאם שייקספיר | אלדד זיו |
| 2003 | מדלן | קיליין | הלן אדמונדסון | סיני פתר |
| 2002 | תופרות | אלה | אלישבע גרינבאום | עודד קוטלר |
| 2001 | אמנות המשחק | לוצ'יה פטראלה | אדוארדו דה פיליפו | מיטקו בוזקוב |
| 2001 | נשף מסכות | לאדה | יהושע סובול | אבי מלכה |
תפקידים > טלוויזיה וקולנוע (רשימה חלקית)

| שנה | סרט/תוכנית | תפקיד | סוגה | במאי | הערות |
| --- | --- | --- | --- | --- | --- |
| 2003 | היה או לא היה | אינה גובינסקה | סרט טלוויזיה | לינה וסלבה צ'פלין |  |
| 2005 | המקום |  | דרמה | לינה וסלבה צ'פלין |  |
| 2013 | בלו נטלי | ריטה | סדרת דרמה | עודד לוטן | עונה 2 |
| 2023 | דבי הייתה פה | אלה | סרט קולנוע | דנה גולדברג |  |
הערות שוליים

↑  עכבר העיר, נשף מסיכות, באתר הארץ, 24 במרץ 2001
↑  ציפי שוחט, יעקב השקרן, באתר הארץ, 25 בינואר 2005
↑  מיכאל הנדלזלץ, קולות העורף, באתר הארץ, 30 בנובמבר 2006
↑  ביקורות:
טל פרי, ‏חפש את האינטרס, באתר גלובס, 16 במרץ 2011
איתן בר יוסף, עכבר העיר, בוגד: איבסן מעולם לא היה רלוונטי כל כך, באתר הארץ, 20 באפריל 2011
↑  דורה אריאל, ‏כוכב ספרי הטראש מהסיקסטיז הגיע לבמה – והתוצאה מרתקת, באתר "Time Out ישראל", 7 במאי 2018
 יאיר אשכנזי, ההצגה שמפיחה חיים ברב המרגלים-שגלים, פטריק קים, באתר הארץ, 29 במאי 2019
↑   ניב הדס, "מותק בול באמצע" מתאמצת להיות סאטירה, "מייקל" היא פשוט כזו, באתר הארץ, 15 באפריל 2021
↑  אילה בלופולסקי, עכבר העיר, קולטים עלייה: איך השתלבו מוזיקאים רוסים בתעשיית המוזיקה הישראלית?, באתר הארץ, 6 באפריל 2012
↑  אורי זר אביב, הבה נרוממה, באתר הארץ, 27 באוקטובר 2011
↑  מיה אשרי, קיפוד הזהב התקיים באווירה פוליטית, "רדיו פליי" זכתה בפרס הצגת השנה, באתר הארץ, 16 בנובמבר 2018
Wer mich liebet, der wird mein Wort halten, רי"ב 74

כריסטיאנה מאריאנה פון ציגלר
Wer mich liebet, der wird mein Wort halten, (גרמנית: "אִישׁ כִּי יֶאֱהָבַנִי יִשְׁמֹר אֶת־דְּבָרִי") היא קנטטה דתית מאת יוהאן סבסטיאן באך. הקנטטה נכתבה במסגרת משרתו בלייפציג עבור יום ראשון של חג השבועות ובוצעה ב-20 במאי 1725. חלק משמעותי מהקנטטה שאול מהקנטטה בעלת השם הזהה רי"ב 59, שהולחנה עבור חג השבועות שנתיים קודם לכן ב-1723. היצירה נבדלת בתזמור המשודרג ובהיקף היריעה הרחבים יותר מאשר ברי"ב 59, כמו גם בלברית מאת משוררת אחרת, על אף הפסוק הפותח הזהה.
היסטוריה

הקנטטה הולחנה בשנתו השנייה של באך בליפצייג. מחזור התפילה והלימוד עבור יום ראשון של חג השבועות כולל את מעשי השליחים, ב', א'-י"ג ואת עלילת הדרשה האחרונה שנשא ישוע עם תום סעודת הפסח, הבשורה על פי יוחנן, י"ד, כ"ג-ל"א.
לברית הקנטטה נכתבה על ידי המשוררת כריסטיאנה מאריאנה פון ציגלר, ששיתפה פעולה עם באך בכתיבת תשע קנטטות החל מפסחא 1724. בלברית כמו בלבריות אחרות פרי עטה, שיבצה פסוקים תנ"כיים, בפרק הראשון הפסוק מהבשורה על פי יוחנן, י"ד, כ"ג, באריה לבס, את פסוק כ"ח וברצ'יטטיב לבס את שאול התרסי מהאיגרת אל הרומאים, ח', א'. את לברית הקנטטה חתמה, פון ציגלר, בבית השני מהמנון מאת פאול גרהארדט.
מבנה

הקנטטה כתובה לסופרן, אלט, טנור, בס, מקהלה שלש חצוצרות, טימפני, שני אבובים, אבוב ציד שני כינורות, ויולה ובאסו קונטינואו.
פרקי היצירה
כורו (מקהלה) Wer mich liebet, der wird mein Wort halten,
אריה (סופרן) Komm, komm, mein Herze steht dir offen (בוא, בוא, לבי מונח פתוח לפניך)
רצ'יטטיב (אלט) Die Wohnung ist bereit (משכנך נכון)
אריה (בס) Ich gehe hin und komme wieder zu euch (אני הולך ואשוב אליכם)
אריה (טנור) Kommt, eilet, stimmet Sait und Lieder (בואו, החישו, כוונו מיתריכם ושירכם)
רצ'יטטיב (בס) Es ist nichts Verdammliches an denen(לכן אין שום הרשעה על אלה שנמצאים)
אריה (אלט) Nichts kann mich erretten (דבר לא יצילני)
כוראל (מקהלה) Kein Menschenkind hier auf der Erd (אין בן אנוש כאן על הארץ)
ביצוע

הקנטטה בוצעה על ידי מיטב המבצעים, בהם ג'ון אליוט גרדינר בניצוחו על מקהלת מונטוורדי וסולני הבארוק האנגלים, פיטר יאן לסינק בניצוחו על קולגיום באך הולנד, מסאקי סוזוקי בניצוחו על קולגיום באך יפן, הלמוט רילינג בניצוחו על ה"גכינגר קנטוריי", טון קופמן ותזמורת ומקהלת הבארוק אמסטרדם, ניקולאוס הרנונקור והקונצנטוס מוזיקוס וין, וגוסטב ליאונהארדט יחד עם פיליפ הרווחה.
ראו גם

רי"ב 172
רי"ב 59
הערות שוליים

↑  ציטוט מהבשורה על פי יוחנן, י"ד, כ"ג
↑  ההמנון Gott Vater! Sende deinen Geist, גרמנית:"אלהים, אבינו! שלח רוחך"
↑  האיגרת אל הרומאים, ח', א'
↑  החזקת הברה אך בחילופי תווים-צלילים
↑  גרמנית: "Der Satan"
↑  G
↑  Christo Jesu
↑  Fanfare
↑  לא כולל קדמה בפתיחת הפרק
↑  גרמנית:Dein Leiden
↑  ניתוח הקנטטה מאת מינצ'אהם
| --- | --- |
בקרת זהויות :  BnF: cb13925847m (data)  GND: 300007620  MusicBrainz work: 959b0d3b-8d54-4f53-a90d-1618b7476beb  VIAF: 181129084   WorldCat (עם VIAF): 181129084
מידאס

| --- | --- |

 תפקיד:  מלך פסינוס (במיתולוגיה) או מֻשְךִ (בהיסטוריה)
 אב:  גורדיאס 
 אם:  קיבלי 
 בן או בת זוג:  הרמודיקה השנייה 
 צאצאים:  ליטיארסס, אנכורוס, איגיסטיאס 
 
מידאס הופך את בתו היחידה לפסל מוזהב
שיחזור קברו של המלך מידאס
פסיקתו של מידאס כשופט בתחרות נגינה מאת פטר פאול רובנס במוזיאונים המלכותיים לאמנויות יפות של בלגיה
מידאס (ביוונית: Μίδας) הוא דמות מהמיתולוגיה היוונית, שלפי האגדה היה מלך פסינוס (אנ'), עיר בפריגיה שבאסיה הקטנה, הידוע בעיקר מהאגדות על מגע הזהב של מידאס.
בכתבי סרגון השני מסופר שהוא נלחם נגד מִיתָה (באשורית: Mitâ) מלך משך (היא פריגיה), ומקובל לזהותו עם דמותו של מידאס.
בכתבים האשוריים

סרגון השני תיאר שבשנתו החמישית, מלך כרכמיש שלח למיתה (הוא מידאס) מלך מֻשְׁךִ (היא פריגיה) מסרים עוינים לאשור, ועל כך סרגון העניש את כרכמיש. בהמשך תיאר סרגון שהוא כבש ממיתה שלושה מבצרים בארץ קוה ולקח ממנו שלל, ולאחר מכן חזר וכבש שניים מהם. בשנתו העשירית של סרגון, מלך כַמַּנֻ (אנ') שלח למיתה מסרים נגד אשור. בכתובות אחרות הוזכר סריס ארץ קוה שמינה סרגון, שיצא למתקפה במרכבות וברגלים על מִיתה מלך משך, כבש שניים ממבצריו בהרים, ושרף את עריו המבוצרות ואת היישובים בסביבתן; לאחר מכן, סיפר סרגון שהמלך מיתה (שלדברי סרגון לא נכנע למלכי אשור שקדמו לו), בשומעו את ניצחונותיו הרבים מדילמון עד הים התיכון, נכנע לסרגון והעלה לו מנחות. מלך תובל שלח למלך אוררטו, למיתה מלך משך ולמלכים אחרים בארץ תובל על תוכניתו לקחת שטחים מסרגון, וסרגון התקיף את תובל. גם מלכי מֶלִיד ומרקסה שלחו למיתה מסרים נגד אשור. מלך אַתֻנַּ, שהסתמך על מיתה, ראה את תבוסת מלך תובל ונכנע לסרגון.
במיתולוגיה

לפי האגדה, יום אחד בעת שהיה נתון בגילופין נכנס סילנוס (אנ'), חברו, ואביו המאמץ של דיוניסוס, אל היין, בטעות לגן הוורדים של מידאס, ונרדם שם. משרתיו של מידאס מצאו אותו והביאו אותו למלכם. לפי גרסה אחרת מצאו אותו איכרים בשטחם רדום, והביאו אותו למלך.
מידאס אירח את סילנוס כעשרה ימים, התנהג אליו בנדיבות ובנימוס, ערך משתאות בשבילו, והקשיב בתשומת לב לסיפוריו. לאחר עשרה ימים לקח את הזקן וליווה אותו אל דיוניסוס. דיוניסוס אסיר התודה החליט לגמול למידאס, והבטיח לו למלא משאלה אחת שיבקש. מידאס ביקש ממנו שכל מה שהוא ייגע בו יהפוך לזהב.
בהתחלה היה מידאס מרוצה מיכולת זו. הוא הפך מספר דברים לזהב, והיה מרוגש מהתעשרותו העתידית, אולם עד מהרה החל להתחרט על משאלתו זו. מידאס לא היה יכול עוד לאכול או לשתות, מכיוון שבכל פעם שנגע בשתייה או מזון, הם הפכו לזהב. כאשר ניגשה בתו לנחמו, הרג אותה מידאס כשנגע בה בטעות, והפך אותה לזוועתו לפסל זהב.
מידאס פנה לדיוניסוס בבקשת עזרה נואשת, והלה הורה למידאס להתרחץ במימיו של נהר הפקטולוס, ועל-ידי כך היכולת המיוחדת שלו תוסר ממנו. מידאס טבל בנהר, ונפטר מהסגולה של הפיכת כל דבר שנגע בו לזהב. האגדה מספרת שמאז ניתן למצוא זהב בנהר.
באגדה אחרת שימש מידאס כשופט בתחרות נגינה בין האל אפולו לבין הסאטיר מארסיאס (לפי גרסאות אחרות, האל פאן). מידאס פסק שנגינתו של מארסיאס הייתה טובה יותר, דבר שהרגיז את אפולו. במספר גרסאות, מידאס נבהל מנבלו של אפולו שהיה עשוי זהב, ונזכר במשאלה שביקש מדיוניסוס. כעונש, העניק אפולו אוזני חמור למידאס, תוך כדי שהוא מציין "שרק חמור לא יכול להבדיל בין נגינתו של אל לבין נגינתו של סאטיר".
מידאס, שהתבייש באוזני החמור שלו, החל להסתובב עם כובע כדי להסתיר את סודו, ורק הספּר שלו ידע על קיומן של אוזני החמור. אולם הספר לא היה יכול לעמוד בנטל הכבד של הסוד, ולכן יום אחד חפר בור ולחש לתוכו "למלך מידאס יש אוזני חמור".
למזלם הרע של המלך והספר, נחפר הבור ליד צמח הסוף, וכול פעם שנשבה הרוח, יצאה לחישה מהסוף: "למלך מידאס יש אוזני חמור". הקריאה נשמעה ברחבי הממלכה, מגלה את סודו של מידאס לכול תושביה, ושמה ללעג את מידאס (בחלק מהגרסאות של אגדה זו מידאס לא היה יכול לסבול את זה עד שהוא המית את עצמו באמצעות שתיית דם של פר).
לפי גרסה אחרת, לאחר שהספר לחש את הדברים לתוך הבור, התארס המלך, כשהוא מסתיר אף מארוסתו את קיומן של אוזני החמור שלו. לקראת הנישואים ערך המלך מידאס משתה גדול והזמין אליו את החלילן הטוב ביותר בממלכה. לרגל האירוע הלך החלילן למקום בו גדלו קנים כדי להכין חליל מיוחד ונטל את אותו הקנה ששמע את הספר לוחש את הסוד. ביום החגיגה נאספו אנשים רבים בארמון. להוראתו של המלך מידאס הוציא הנגן את הקנה אלא שכשהחל לנשוף בו, במקום נגינה, נשמעה באולם בת קול מכריזה: למלך מידאס יש אוזני חמור. מייד השתררה במקום מבוכה גדולה, המלך מידאס האדים ורק ארוסתו קמה, חשפה את אוזניו ואמרה: "נכון למלך מידאס יש אוזני חמור, תמיד ידעתי שהוא מיוחד" ונשקה לו.
השם מידאס משמש לעיתים בהשאלה ככינוי לאדם רודף בצע וחמדן, או ככינוי לשופט גרוע. הביטוי "מגע הזהב של מידאס" או "מגע מידאס" משמש לפעמים לתאר מצליחן, שהכל מצליח בידו, לדוגמה: "למנכ"ל שלנו יש את מגע הזהב של מידאס, מאז התמנותו לתפקיד, החברה רק מרוויחה".
ראו גם

אבן החכמים
פריגיה ומשך